На основу члана 24.став 3.Закона о јавним предузећима („Сл. гласник РС“, број : 15/16 и 88/19), члана 86.став 4.Закона о локалној самоуправи („Сл. гласник РС“, број: 129/07, -др.закон, 83/14 др. закон и 101/16-др.закон, 47/18 и 111/21-др.закон), члана 88. Статута општине Љубовија („Сл. лист општине Љубовија“, број: 3/19), члана 48. Одлуке о усклађивању пословања ЈП “Љубовија“ Љубовија са Законом о јавним предузећима („Службени лист општине Љубовијан број:15/16), члана 3 и 36. Пословника ораду Привременог органа општине Љубовија („Службени лист општине Љубовија“, број:18/23 и 21/23), Привремени орган општине Љубовија на седници одржаној дана 22. 12.2023 донела је :

**Р** **Е Ш Е Њ Е**

**О ИМЕНОВАЊУ ДИРЕКТОРА**

**ЈП „ЉУБОВИЈА“ ЉУБОВИЈА**

1. Именује се **Србослав Јагодић,** дипломирани економиста, мастер инжењер организационих наука, из Љубовије, за директора ЈП „Љубовија“ Љубовија, по спроведеном јавном конкурсу, на период од четири године;
2. Решење ступа на снагу даном доношења.
3. Именовани је дужан ступити на дужносту складу са чланом 53.Закона о јавним предузећима.
4. Ово решење је коначно.
5. Решење објавити у „Сл. гласнику Републике Србије“, „Сл. листу општине Љубовија“ и на интернет страници општине Љубовија.
6. Решење доставити:Србославу Јагодићу, архиви, ЈП “Љубовија“ Љубовија, и архиви..

**О б р а з л о ж е њ е**

Одредбама члана 24. став 3. Закона о јавним предузећима, члана 32. Закона о локалној самоуправи, члана 88 а у вези са чланом 40. Статута општине Љубовија и члана 48. Одлуке о усклађивању пословања ЈП „Љубовија“ Љубовија са Законом о јавним предузећима, предвиђено је да директора JП “Љубовија“ Љубовија именује Скупштина општине на основу Предлога Општинског већа а по спроведеном конкурсу. Чланом 43. Закона о јавним предузећима одређено је да је именовани кандидат дужан ступити на функцију у року од осам дана од дана објављивања у „Сл. гласнику Републике Србије“, да се овај рок може продужити из нарочито оправданих разлога за још осам дана.

На основу тачке 3, а у вези тачке 1. и 2. Одлуке Владе Републике Србије о распуштању Скупштине општине Љубовија и образовању Привременог органа општине Љубовија („Сл. гласник РС“, бр. 94/23, је предвиђено да Привремени орган општине врши текуће и неодложне послове иу надлежности Скупштине јединице локалне самоуправе и извршних органа општине

Руководећи се напред наведеним одредбамаа ради обезбеђивања редовног рада ЈП „ЉУБОВИЈА“ Привремени орган општине Љубовија је донео Одлуку о спровођењу конкурса за избор директора ЈП „Љубовија“ Љубовија, број 06-269/2023-03 од 2.11.2023.године. Текст огласа о јавном конкурсу објављен у „Службеном гласнику Републике Србије“ број: 93 од 11.11.2023 године и дневном листу „НОВОСТИ“ .

Јавни конкурс је био отворен 30 дана од дана објављивања у „Службеном гласнику Републике Србије “. Огласом о јавном конкурсу, између осталог, утврђени су услови за избор директора и докази који се достављају уз пријаву, као и да ће се стручна оспособљеност, знања и вештине кандидата оцењивати у изборном поступку увидом у доказе, писаном и усменом провером знања и вештина кандидата који испуњавају услове утврђене конкурсом у складу са одредбама Закона о јавним предузећима и Уредбом о мерилима за именовање директора јавних предузећа.

На јавни конкурс поднета је једна пријава, за коју је Комисија за именовање директора Јавних предузећа општине Љубовија утврдила да је достављена у року, да је разумљива и да се ради о пријави на конкурс.Након разматрања поднете пријаве, оцењивања доказа поднетих уз пријаву, и спроведене провере стручне оспособљености, Комисија за именовање директора јавних предузећа општине Љубовија, сходно Уредби о мерилима за именовање директора јавних предузећа, саставила је листу у коју је уврштен кандидат са резултатима испуњености мерила за избор директора ЈП „Љубовија“ Љубовија и Ранг листу.

Записник о спроведеном изборном поступку Комисија за именовање директора Јавних предузећа оипштине Љубовија и утврђену Ранг листу за именовање директора ЈП „Љубовија“ Љубовија број: 06-407/2023-03 од 18.12.2023 године је доставила Комисији за именовање општине Љубовија.

Комисија за избор и именовање општине Љубовија на седници од 20.12.2023. године је разматрала достављену ранг листу и записник за именовање директора ЈП ''Љубовија'' Љубовија и утврдила Предлог Решења за именовање Србослава Јагодића, дипл. економисте, мастер инжењера организационих наука из Љубовија за директора ЈП „Љубовија“ Љубовија па је сходно одредбама члана 45. Пословника о раду Привременог органа општине Љубовија утврдила Предлог решења о именовању директора ЈП ''Љубовија'' Љубовија Србослава Јагодића и предложила Привременом органу општине Љубовија да исто усвоји као у материјалу.

Имајући у виду напред наведено, Привремени орган општине Љубовија је донео Решење као у диспозитиву.

**Правна поука**: Против ово решења није дозвољена Жалба али се може покренути управни спор Тужбом код Управног суда у Београду у року од 30 дана од дана пријема решења.

**ПРИВРЕМЕНИ ОРГАН ОПШТИНЕ ЉУБОВИЈА**

**Број: 06-415/2023-03 ПРЕДСЕДНИК**

**ПРИВРЕМЕНОГ ОРГАНА**

**Милан Јовановић.с.р,**